Dit beteken egter nie dat daar geen terugslae en teëspoed sal wees nie, maar terwyl jy swaarkry, kan jy weet dat alles uiteindelik reg sal uitwerk, want Hy beplan net goeie dinge vir jou.
Jy kan vol hoop vir die onbekende toekoms vorentoe kyk in die wete dat Hy die res van die pad ook saam met jou sal stap - tree vir tree.
55 geliefde skrywers, soos Riekert Botha, Isak Burger, Esté Geldenuys en ander se oordenkings is nou in een grootdruk Bybeldagboek byeengebring om jou elke dag die sekerheid te gee dat Hy net die beste vir jou wil hê en gee, maak nie saak wat jou omstandighede is nie.